Versindaba » Blog Archive » Wicus Luwes. Ama(brand)sone
Daar woed op die oomblik meer as 2500 brande in die Amasonereënwoud. Dit is baie meer as vorige jare. Daar is ‘n brand binne ‘n brand, ‘n vuur binne ‘n vuur. Die rivier kronkel deur die woud. Daar is ‘n rivier binne die rivier. Sosiale kommentaar reken dat die mensdom meer bekommerd was/is oor die Notre Dame-brand as die brand in die Amasonereënwoud. Dieselfde vuur wat in die Notre Dame-katedraal gebrand het, woed nou in die reënwoud. Die vuur in ons harte behoort dieselfde vir die Notre Dame en die Amasone te wees.
Bo: Prent is saamgestel uit verskeie nuusberigte
Bewus of bewustheid is ‘n kernbegrip van bewusmaking. Daar is bewustheid in die hart van bewusmaking. Op watter manier is jy bewus van die brand of vuur in die Amasone? Watter bewustheid resoneer in jou hart?
Miskien kan ‘n eenvoudige samevoeging van prente (‘n prent binne ‘n groter prent) ons laat resoneer met die Amasone. Wat is die groter prent? Alles is verwant of verbind met gare.
Bo: Alles is verbind deur ‘n fyn garedraad
Die digkuns neem ons na plekke. Dit plaas ons in dorpe en stede wat ons nooit andersins sou kon besoek nie.
Joan Hambidge skryf die volgende in Indeks (2016):
my eerste mantra roepend, ‘n hert in dorre streke;
ek het jou by die naam geroep, jy’s myne …
– die strofe “net soms, net soms” kom uit Verdraaide raaisels. (1990)
Miskien het Neruda as Suid-Amerikaanse digter iets van die oerwoud in ons elkeen verstaan:
Hoe hou ‘n mens nabetragting oor ‘n brand of skade wat deur ‘n vuur aangerig is? Hoe lyk rou binne rou? Die Amasone brand. Ek rou om dit aan jou te vertel.
– deur Sheila Cussons
Tags: #amasonebrand, #amasonereënwoud, #amazonfires
Sunday, August 25th, 2019 | Binneblik, Wicus Luwes.